[Foto’s] 18 beseer toe taxi in trekker inploeg18 mense is beseer toe ŉ taxi onder in Lydenburg in ŉ trekker ingeploeg het (Foto: Netcare 911) Altesaam 18 mense is Woensdag beseer toe ŉ taxi onder die spoorwegbrug in Lydenburg in ŉ trekker ingeploeg het. Chris Botha, Netcare911-woordvoerder, sê wrakstukke van die taxi het oor die pad versprei gelê met die aankoms van nooddienste. Ná ŉ ondersoek op die toneel is bevind dat minstens 18 passasiers matig tot ernstig beseer is. Al die beseerdes is na ŉ hospitaal vervoer. Die presiese oorsaak van die ongeluk is nog nie bekend nie, en ŉ polisieondersoek duur tans voort.